## Naputak o načinu pečaćenja kada se rješenje državnoga mjeriteljskog inspektora izvršava pečaćenjem

### NN 39/2005 (25.3.2005.), Naputak o načinu pečaćenja kada se rješenje državnoga mjeriteljskog inspektora izvršava pečaćenjem

**DrŽavni zavod za mjeriteljstvo**

783

Na
temelju članka 64. Zakona o mjeriteljstvu (»Narodne novine« br.
163/03), ravnatelj Državnog zavoda za mjeriteljstvo donosi

NAPUTAK

o naČinu peČaĆenja kada se rjeŠenje drŽavnogA
mjeriteljskog inspektora izvrŠava peČaĆenjem

Članak 1.

Ovim se naputkom propisuje način pečaćenja
neispravnih zakonitih mjerila odnosno pakovina, kada
se rješenja donijeta na temelju Zakona o mjeriteljstvu ili drugih zakona
izvršavaju pečaćenjem.

Članak 2.

Državni mjeriteljski inspektor (u daljnjem
tekstu: »inspektor«) naredit će pečaćenje, kada se:

– izvršno rješenje, kojem je predmet nenovčana
obveza i koje se prema naravi obveze može izvršiti neposrednom prinudom

– istim rješenjem, kojim je izrekao određenu
mjeru, privremeno do otklanjanja utvrđenih nepravilnosti, može pečaćenjem
označiti mjerilo i onemogućiti njegovu uporabu odnosno stav­ljanje
u promet mjerila ili pakovine do otklanjanja
utvrđenih nepravilnosti

– u svrhu osiguranja provedbe izrečene zabrane,
može, ako je to neophodno, zapečatiti radne prostorije i prostore u kojima se
nalaze mjerila ili pakovine.

Članak 3.

Stranci se zaključkom o dozvoli izvršenja,
odnosno istim rješenjem kojim se određuje pečaćenje radnih prostorija i
prostora, nalaže da poslovne prostorije koje se pečate isprazni od svih roba
koje bi se za vrijeme trajanja mjere pečaćenja mogle pokvariti, kao i da
poduzme i osigura sve sigurnosne i druge mjere u poslovnim prostorijama i na
sredstvima rada kako ne bi došlo do bilo kakve štete (isključiti struju, plin,
vodu, osigurati protupožarne mjere i sl.).

Ako stranka nije vlasnik poslovnih prostorija,
akt kojim se određuje mjera pečaćenja (zaključak ili rješenje) dostavlja se na
znanje i vlasniku poslovnih prostorija.

Članak 4.

Pečaćenje se obavlja na najpogodniji način tako
da nije moguća uporaba odnosno stavljanje u promet neispravnih mjerila odnosno pakovina, a da se prethodno ne povrijedi službeni pečat ili
znak koji je inspektor stavio radi izvršenja rješenja.

Članak 5.

Za pečaćenje se upotrebljava:

1)žig za mjerila u obliku naljepnica

2)žig za pakovine u obliku
naljepnica

3)žig za utiskivanje za mjerila

4)žig za utiskivanje za pakovine

5)žig za kliješta

6)samoljepiva vrpca s oznakom »MJERITELJSKA IN­SPEK­CIJA«

7)hladni pečatni vosak sa špagom (jamstvenikom).

Članak 6.

Žig u obliku naljepnice izrađen je od trajnoga samoljepljivog papira žute boje. Ima oblik istostraničnog
trokuta s osnovicom
6 cm. Rub žiga je crvene boje, a središnji dio žiga je žute boje. Na žigu se
nalazi tekst »RH DZNM UPORABA MJERILA JE ZABRANJENA temeljem čl. 67. točka 2. Zakona o mjeriteljstvu (»Narodne novine«
163/03)«.

Članak 7.

Žig za pakovine u
obliku naljepnice izrađen je od trajnoga samoljepljivog
papira crvene boje. Pravokutnog su oblika dimenzija 105 mm x 52 mm. Na njemu se
nalazi tekst »REPUBLIKA HRVATSKA, DRŽAVNI ZAVOD ZA MJERITELJSTVO, temeljem
članka 67. točka 2. Zakona o mjeriteljstvu (»Narodne novine« br. 163/03) STAVLJANJE PAKOVINE U PROMET JE ZABRANJENO«.

Članak 8.

Žig za utiskivanje za mjerila ima kružni oblik
promjera
30 mm. Na žigu se u kružnom vijencu nalazi tekst »Republika Hrvat­ska – Državni zavod za mjeriteljstvo – «, a u srednjem
dijelu žiga je tekst: »ZABRANJENA UPORABA MJERILA«.

Članak 9.

Žig za utiskivanje za pakovine
ima kružni oblik promjera 30 mm. Na žigu se u kružnom vijencu nalazi tekst
»Republika Hrvat­ska – Državni zavod za mjeriteljstvo
– «, a u središnjem dijelu žiga je tekst: »ZABRANJENO STAVLJANJE PAKOVINE U
PROMET«.

Članak
10.

Žig
za utiskivanje ima kružni oblik promjera 7 mm u kojemu se nalaze slova »HR«, a
ispod njih »DZM«.

Na
drugoj strani ovog žiga nalaze se slova »MI«, a ispod njih brojčana oznaka
inspektora koji izvršava pečaćenje.

Članak
11.

Samoljepiva
vrpca za pečaćenje je bijele boje, širina vrpce je 35 mm i sadrži:

na
gornjem dijelu:

»REPUBLIKA
HRVATSKA

DRŽAVNI
ZAVOD ZA MJERITELJSTVO

ODJEL
INSPEKCIJE I NADZORA«

u
središnjem dijelu krupnijim slovima napisane riječi:

»ZABRANJENO
STAVLJANJE U PROMET

I
UPORABA MJERILA I PAKOVINA«

u
donjem dijelu:

»Temeljem
čl. 67. točka 2. Zakona o mjeriteljstvu (»Narodne
novine« 163/03)«.

Članak
12.

Kada
se za pečaćenje upotrebljava hladni pečatni vosak sa špagom (jamstvenikom), na
njega se utiskuje žig za utiskivanje.

Članak
13.

Za
pečaćenje mogu se upotrebljavati sredstva pečaćenja iz članka 5. ovoga naputka
ili žica s olovnom plombom i kliještima, ili lokot,
ovisno o ocjeni inspektora kojim sredstvima pečaćenja je tu radnju najpogodnije
izvršiti.

Članak
14.

Nakon
što je obavio pečaćenje neispravnih mjerila ili pakovina,
odnosno ulaza u radne prostorije i prostore u kojima se nalaze mjerila ili pakovine, inspektor u pravilu na vidnom mjestu zapečaćenih
mjerila odnosno pakovina ili zapečaćenih ulaznih
vrata postavlja primjerak rješenja koje je izvršeno i/ili pisano upozorenje o
kaznenom djelu skidanja i povrede službenog pečata ili znaka (članak 323.
Kaznenog zakona (»Narodne novine« br. 110/97.,
27/98., 129/00., 51/01 i 105/04).

Članak
15.

Upozorenje
o kaznenom djelu skidanja i povrede službenog pečata ili znaka sadrži:

–
u zaglavlju:

»DRŽAVNI
ZAVOD ZA MJERITELJSTVO,

ODJEL
INSPEKCIJE I NADZORA«

–
u središnjem dijelu krupnijim slovima napisane riječi:

»UPOZORENJE – KAZNENO DJELO SKIDANJA I POVREDE
SLUŽBENOG PEČATA ILI ZNAKA (članak 323. Kaznenog zakona Republike Hrvatske)«, a
ispod tih riječi ispisan sadržaj odredaba članka 323. Kaznenog zakona Republike
Hrvat­ske.

Članak 16.

Ako je iz opravdanih razloga (primjerice radi
otklanjanja kvara na instalacijama ili radi poduzimanja nekih drugih radnji u svezi
sa sigurnošću, zaštitom okoliša ili sprječavanjem nastanka štete) nakon
pečaćenja potrebno nakratko otpečatiti poslovne prostorije ili sredstva rada
dok mjera pečaćenja traje, to će obaviti, kao i novo pečaćenje, inspektor koji
je izvršio pečaćenje ili drugi nadležni inspektor Državnog zavoda za
mjeriteljstvo (u daljnjem tekstu: Zavoda), uz obvezno sastavljanje zapisnika o
tim radnjama.

 Članak
17.

Nakon što inspektor utvrdi da je obveza iz
rješenja izvršena, dužan je odmah otpečatiti radne prostorije i prostore
odnosno mjerila ili pakovine i o tome sastaviti
poseban zapisnik.

Kada je za otklanjanje utvrđene nepravilnosti
potrebno pret­hodno
otpečatiti radne prostorije i prostore odnosno mjerila ili pakovine,
kako bi se ta radnja mogla obaviti, inspektor će iste otpečatiti te o tome
sastaviti poseban zapisnik.

Na zahtjev stranke da se privremeno otpečate
radne prostorije i prostori, odnosno mjerila ili pakovine,
inspektor je dužan odgovoriti u roku koji nije duži od tri dana od dana
podnošenja zahtjeva.

Članak 18.

Ovaj naputak stupa na snagu osmoga dana od dana
objave u »Narodnim novinama«.

Klasa:
011-02/05-07/21
Urbroj: 558-07/2-05-1
Zagreb, 15. ožujka 2005.

Ravnatelj
Državnog zavoda za mjeriteljstvo
**dr****. sc. Marijan Andrašec, dipl. ing.,** v. r.

Naputak, NN 39/2005-783